
NOTA DE PREMSA 


Palma, 5 de novembre del 2018 


El projecte eHealth Eurocampus porta a Palma un seminari de 
formació per a professionals de la TIC salut 


L'objectiu principal és la presentació de sistemes informàtics aplicats a la salut 
per processar i distribuir dades en relació a l'accessibilitat, la inclusió o la 
rehabilitació 


En el marc del seminari, els participants exposaran els resultats de recerques 
especifiques pel que fa a la prevenció, diagnòstic, rehabilitació, teràpies a curt i 
llarg termini i telemedicina 


L'Euroregió Pirineus Mediterrània ha iniciat avui a Palma el seminari Reptes en l'e-salut per 
l'accessibilitat, la inclusió i la rehabilitació mitjançant l'ús de tecnologies de la informació, que 
aplega una vintena de participants a l'edifici de Sa Riera de la UIB fins al 9 de novembre. 


El seminari s'emmarca en el projecte eHealth Eurocampus, que té com a objectiu principal 
millorar la pertinència i qualitat de l'ensenyament superior en l'àmbit de les tecnologies de la 
informació al servei de la salut mitjançant la cooperació i la mobilitat transnacionals. Així 
mateix, el programa també promou l'ocupació dels joves mitjançant l'adaptació dels 
programes de formació a les necessitats del mercat laboral de manera que els estudiants 
comptin amb les eines adequades per desenvolupar la seva feina i, d'altra banda, millorar la 
qualitat de vida dels pacients, en especial de la gent gran i de les persones amb discapacitats 
físiques i cognitives. 


impulsat i coordinat per l'Euroregió Pirineus Mediterrània, el projecte eHealth Eurocampus 
compta amb nou participants de cinc paisos, entre els quals hi figuren l'hospital i la xarxa 
mèdica catalana de la Fundació Sant Joan de Déu, la facultat d'Informàtica de la Universitat 
Politècnica de Barcelona (UPC), l'Escola Politècnica Superior de la Universitat de les llles 
Balears, la Fundació Balear d'Innovació i Tecnologia, la Universitat de Montpeller, l'Escola 
d'Enginyers ISIS de Castres (França), la Universitat Glyndwr del País Gal-les (Regne Unit), 
l'Escola Hochshule d'Ulm (Alemanya) i la Universitat de Xipre. 


El projecte eHealth Eurocampus, entès com una associació estratègica de l'ensenyament 
superior, s'inscriu en el marc del programa europeu Erasmus+, finançat per la Unió Europea 
amb un import de 430.000 EUR. Amb una durada de 3 anys, el programa finalitzarà a finals 
d'agost de 2019. 


L'Euroregió Pirineus Mediterrània 


L'Euroregió Pirineus Mediterrània és un projecte de cooperació territorial nascut el 2004 amb 
el suport de la Unió Europea. Actualment en són membres el Govern de les llles Balears, la 
Regió d'Occitània i la Generalitat de Catalunya, que n'ostenta la presidència rotatòria des 
del juny del 2017. L'Euroregió Pirineus Mediterrània s'ha dotat d'un full de ruta per al trienni 
2018-2020, que, entre d'altres, comprèn els seguents objectius: 


) Actuar amb i per a la ciutadania del territori 
) Desenvolupar l'ecosistema euroregional de la innovació 
) Contribuir al desenvolupament sostenible del territori 

d) Aprofundir en la identitat euroregional 


Per a més informació: 

David CLUSELLAS CODINA 

Responsable de comunicació 

AECT Euroregió Pirineus Mediterrània 
El Centre del Món 

35 boulevard Saint-Assiscle 

CS 32032 

66011 Perpinyà Cedex 

França 

Tel. +33 448 22 22 34 / +33 789 61 48 25 
comQeuroregio-epm.eu 
www.euroregio.eu | Facebooh.com/euroregio | twitter: QEuroregion 





M Generalitat il GOVERN 
VD) de Catalunya (li? ILLES BALEARS 


all 


La Région 


Occitanie 


Pyrénées - Méditerranée 


